278 SZÁDECZKY GYULA : 



különbséget tenni se makroszkópos, se mikroszkópos vizsgálat alapján 

 nem lehet. Söt egyes andesitek előfordulási körülményei sem nyújtanak 

 elegendő bizonyítékot arra, hogy a régibb vagy a fiatalabb sorozathoz tar- 

 toznak-e. Kétségtelenül a régi andesitekhez tartozik közvetlen a Malom- 

 patak völgye szegélyén húzódó, több helyütt szarmataemeleti üledékek 

 által fedett alacsony párkány az Akasztódomb csoportjának andesitje, 

 valamint a völgy túlsó oldalán Radvány és Vily határában előforduló, 

 tehát a szóban lévő területen kivül eső több apró andesitkibuvás. Való- 

 színűleg ide tartoznak a Sinka aljában található alacsony andesitdombok 

 is, melyekből hosszan uyuló taraj alakjában emelkedik ki a Sinkatetö 

 andesitje, melyet már a fiatalabb termékek közé kell sorolnunk. 



Kétségtelenül a fiatalabb andesitekhez tartoznak a Vágás környéki, 

 az orthoklas-tufát áttörő, merészen kiemelkedő andesitkúpok. 



Az amphibolt nem tartalmazó pyroxen-andesitek színe rendesen világos 

 szürke, némelykor zöldes, máskor barnába hajló árnyalattal. A nagyobb 

 fokú elváltozás következtében egyesek vereses, mások pedig (Mély völgy) 

 sötét zöld színt öltenek. Szövetükre nézve rendesen tömörek, csak ritkán 

 likacsosak. 



A porphyrosan kivált földpátok, ha szabad szemmel észre vesszük is, 

 csak ritkán nagyobbak 2 — 3 mm-nél. Legnagyobb (egész 5 mm-nyi) földpátot 

 találtam az Akasztódomb likacsos, lávaszerü, sötétbarna andesitjében. 

 A szabad szemmel látható földpátok inkább szabálytalan szemeket, vagy 

 táblákat alkotnak, mint egyiránjban megnyúlt oszlopokat, csak a Malom- 

 patak partján találtam világos szürke andesiteket, melyekben hosszú, 

 karcsú plagioklas-ikrek láthatók. 



Szabad szemmel 1 —2 mm vastag, karcsú pyroxen-oszlopokat vehe- 

 tünk ritkán (Kékszürő) észre. 



Idegen közetzárványok (enallogen zárványok) sűrűbben fordulnak 

 elö a régibb andesitekben, nevezetesen a Sinka csoportjának alsóbb tagjai- 

 ban ugy a K-i, mint a Ny-i oldalon ; továbbá a Malompatak völgye pere- 

 mén lévő alacsony andesitekben. 



A részletes leírásnál elkülönítem a Kovácsvágás környékén lévő 

 többnyire kisebb andesit- előfordulásokat a természetben is elkülönítve lévő 

 Siiíka-n.-somi nagy andesitterülettől. 



A kovácsvágási pyroxen-andesitek. 



A Hosszúpatak völgyétől Ny-ra sok kisebb-nagyobb, szabályos kúphe- 

 gyet, vagy pedig horzsaköves tufák és szarmata-emeleti mészkövekkel fedett 

 alacsony dombokat, vízmosások által feltárt hosszú szalagokat alkotnak a 

 felszínen a pyroxen-andesitek. 



A kupalakú hegyek közül pyroxen-andesit alkotja a nagy Bohártetőt, 



